咸肉菜饭

咸肉菜饭是江浙地区邪气流行个一种饮食。伊拉个发源地现在弗大清爽，弗过，上海交关咸肉菜饭个餐厅侪是打徽州或者黄山个招牌个，迭个菜饭，是拿青菜搭咸肉敲碎，搭白米饭蹲一淘烧，也要配咸肉汤或者骨头汤，味道邪气灵，符合吴越地区个口味。

燒法
咸肉一块（泡开來个），青菜适量。
咸肉斩小丁，青菜斩段（梗斩小点，叶子斩大点）。
生姜斩成末末子，用少许水浸泡。（咸肉有一股咸肉个腥氣，告咾要去脫）。
（頂关键个一步）锅里弗擺油，中火煸炒咸肉，直到干松，灑眼生姜水，两匙油，继续炒，炒到咸肉全身全沾上油以后开大火，擔青菜放落去，翻炒几記（千万弗好炒辰光忒長，弗好出水。青菜上淋油即可。
长粒糯米搭普通米一比一混合，淘清爽。擔炒好个咸肉搭米，挺下來个生姜水拌匀。
水个比例板定要掌握好，因为青菜还要出水，告咾水刚好淹没脫米就好，覅怕会硬擺進电饭煲，按下燒饭键，等跳开后焖十分钟即可。

分类:东亚
Category:吴越料理